Ceratophyllidae

Ceratophyllinae
 Dactylopsyllinae

Ceratophyllidae er en gruppe (familie) som hører til ordenen lopper (Siphonaptera). Som andre lopper er de parasitter som lever i bolene eller reirene til varmblodige dyr. Lopper regnes til de vingede insektene til tross for at alle artene er helt vingeløse.

 Utseende 
Ceratopsyllidae er gjerne brunrøde eller mørkbrune lopper med avlang kroppsform, flattrykt fra sidene. De er gjerne middelsstore lopper.

 Liv og utvikling 
Ceratophyllidae suger blod fra gnagere og fugler. Man antar at familien opprinnelig gikk på gnagere (ekorn og beslektede grupper), men hoppet over på fugler på et senere tidspunkt. Som vanlig hos lopper lever larvene av avfall, hudrester og de voksne loppenes avføring, mens de voksne insektene er blodsugere.

 Betydning for mennesker 
Ingen av disse artene har mennesket som normal vert, men fugleloppa (Ceratophyllus gallinae) er den arten som vanligvis biter mennesker i Norge. Denne arten lever i ulike slags fuglereir, og kan komme inn i hus om det er fuglereir i tak eller vegger. Denne arten får man lett på seg om man rensker fuglekasser for gamle reir – et kjøttmeisreir kan inneholde flere tusen fuglelopper. Fugleloppa kan ikke overleve lenge på menneskeblod.

 Utbredelse 
Familien forekommer i alle verdensdeler bortsett fra Australia, men med flest arter i Holarktis. Arten Glaciopsyllus antarcticus, som lever i redene til stormfugler, er en av meget få landdyr-arter som forekommer på det antarktiske kontinentet ().

 Systematisk inndeling 
Slekter som forekommer i Europa og arter som er funnet i Norge er nevnt.

 Ekte insekter (Ectognatha)  
 Vingede insekter 
 Holometabole insekter 
 Mecopteriformia
 Antliophora
 Ordenen lopper, Siphonaptera
 Overfamilien Ceratophylloidea
 Familien Ceratophyllidae
 Underfamilien Ceratophyllinae
 Slekten Amalareus Ioff, 1936
 Amalareus penicilliger (Grube, 1851)
 Slekten Callopsylla Wagner, 1934
 Slekten Ceratophyllus Curtis, 1832
 Ceratophyllus caliotes Jordan, 1937
 Ceratophyllus delichoni Nordberg, 1935
 Ceratophyllus fringillae (Walker, 1856)
 Fugleloppe, Ceratophyllus gallinae (Schrank, 1803) – usikkert om denne arten egentlig finnes utendørs i Norge
 Ceratophyllus rusticus Wagner, 1903
 Ceratophyllus styx Rothschild, 1900
 Ceratophyllus vagabundus (Boheman, 1866)
 Ceratophyllus borealis Rothschild, 1907
 Ceratophyllus sciurorum (Schrank, 1803)
 Ceratophyllus lunatus Jordan & Rothschild, 1920
 Slekten Clitellophilus Wagner, 1934
 Slekten Dasypsyllus Baker, 1905
 Dasypsyllus gallinulae (Dale, 1878)
 Slekten Megabothris Jordan, 1933
 Megabothris rectangulus (Wahlgren, 1903) – usikkert om denne er funnet i Norge
 Megabothris turbidus (Rothschild, 1909)
 Megabothris calcarifer (Wagner, 1913)
 Megabothris walkeri (Rothschild, 1902)
 Slekten Myoxopsylla Wagner, 1927
 Slekten Nosopsyllus Jordan, 1933
 Rotteloppe, Nosopsyllus fasciatus (Bosc d'Antic, 1800)
 Slekten Orthopeas Jordan, 1933
 Slekten Oropsylla Wagner & Ioff, 1926
 Slekten Paraceras Wagner, 1916
 Grevlingloppe, Paraceras melis (Walker, 1856)
 Slekten Tarsopsylla Wagner, 1927
 Tarsopsylla octodecimdentata (Kolenati, 1863)
 Underfamilien Dactylopsyllinae

 Kilder 
 Fauna Europaea, utbredelsesdatabase for europeiske dyr 
 Smit, F.G.A.M. og Durrel, G.M. (1962) A new genus and species of flea from Antarctica (Siphonaptera: Ceratopsyllidae). Pacific Insects 4: 895-903. 

 Eksterne lenker 

 Folkehelseinstituttet - Fuglelopper
 Tree of Life - Lopper, (Siphonaptera) engelskspråklig, med bilder.
 Norsk Entomologisk forening For den som er insektinteressert.
 Bildegalleri over nordamerikanske arter

Kategori:Lopper
Kategori:Lopper formelt beskrevet i 1908